للہ عارفہ

للہ عارفہ (پیدائش: 1320ء یا 1335ءطالب الہاشمی: تاریخ اسلام کی چار سو باکمال خواتین، ص 323، مطبوعہ لاہور، 1992ء۔ – وفات: 1392ء یا 1379ءطالب الہاشمی: تاریخ اسلام کی چار سو باکمال خواتین، ص 325، مطبوعہ لاہور، 1992ء۔) آٹھویں صدی ہجری میں وادی کشمیرکی ایک عجیب و غریب شخصیت ہیں۔

 نام کا تنازع 
ہندو کہتے ہیں کہ یہ خاتون ہندو تھیں اور ان کا نام للہ ایشوری یا لل دید تھا۔ مسلمان کہتے ہیں کہ مسلمان تھیں انھوں نے اسلام قبول کر لیا تھا۔ کشمیر کے مسلمان ان کو للہ عارفہ اور احتراماً للہ ماجہ”لل ماجی” کہتے ہیں۔ (“لل ماجی” کا مطلب ہے”بزرگ خاتون”)صوفیائے کشمیر کے تذکروں میں ان کو مسلم اولیاء اللہ میں شمار کیا گیا ہے عام طور پر لل ہی کے نام سے مشہور ہیں جو کشمیری زبان میں پیار کا لفظ سمجھا جاتا ہے۔

 ولادت 
کشمیر کی یہ عظیم صوفیہ خاتون 1330ء کو سری نگر سے 6  میل دور جنوب و مشرق کی طرف سیمپور کے گاؤں  میں پیدا ہوئیں۔
 برہمن سے شادی 
للہ عارفہ 17 برس کی تھیں کہ ان کی شادی سیمپور سے 2 میل کے فاصلے پر واقعہ مشہور قصبے پانپور کے ایک ہندو برہمن سے کر دی گئی ۔ سسرال میں ان کا نام پدماوتی رکھا گیا۔ ان کا شوہر  جاہل اور اجڈ تھا جونہ صرف خود آپ کو مارتا پیٹتا بلکہ آپ کی ساس بھی آپ پر بے پناہ ظلم کرتی تھی، وہ ان کے شوہر کے کان بھرتی اور لل دید کو پیٹ بھر کر کھانا بھی نہ دیتی۔ یہ سلسلہ جب حد سے گذر گیا تو للہ عارفہ خاتون حالت دیوانگی میں ویرانوں کی طرف نکل گئی۔
 معرفت و سلوک 
وہ صوفیوں، سادھوؤں اور رشیوں کی محفلوں میں بیٹھ کر معرفت اور شعور و آگہی کی تعلیم حاصل کرنے لگی۔ رفتہ رفتہ للہ عارفہ سلوک کی راہ میں اتنی بے خود ہو گئی کہ اس نے دیوانگی کے عالم میں معرفت و حکمت کی باتیں کرنی شروع کر دیں مشہور ولی اللہ سید سمنانی تانی جب کشمیر میں آئے تو للہ عارفہ ان کے دست حق پرست پر مسلمان ہو گئیں اور پھر ان کے حلقہ ارادت میں داخل ہو کر وقت کا بیشتر حصہ عبادت الٰہی میں گزار دیا۔

 شاعری 
اور صوفیانہ اشعار کہنے لگی جنہیں لوگ یاد کر لیتے۔ للہ عارفہ نے انسان دوستی کا فلسفہ پیش کیا۔ وہ اخوت، مساوات اور عدل و انصاف کی پیروکار تھی۔ للہ عارفہ خاتون کشمیری زبان کی پہلی صوفی شاعرہ ہے۔ اس کا کلام حکمت و معرفت کا خزینہ ہے۔
 وفات اللہ پاک ان کو جنت نصیب کرے۔۔
للہ عارفہ کی وفات کا واقعہ بھی بڑا ایمان افروز ہے کہ اس کی وفات پر ہندو اسے جلانا چاہتے تھے اور مسلمان دفن کرنا چاہتے تھے۔ لیکن جب چادر ہٹائی گئی تو وہاں پھولوں کے سوا کچھ نہ تھا۔ تاریخ میں اس امر کا کوئی ثبوت نہیں کہ للہ عارفہ خاتون کہاں گئی اور کہاں دفن ہے۔ (حوالہ جموں کشمیر باب آف نالج صفہ)سہ ماہی تجزیات اسلام آباد ایک سو ایک اولیاء اللہ خواتین،مصنف : خواجہ شمس الدین عظیمی صفحہ نمبر 271 تا 275

 حوالہ جات 

زمرہ:1320ء کی پیدائشیں
زمرہ:1392ء کی وفیات
زمرہ:اولیائے کشمیر
زمرہ:بھارتی شاعرات
زمرہ:چودہویں صدی کے ہندوستانی مصنفین
زمرہ:کشمیری شخصیات
زمرہ:کشمیری شعرا
زمرہ:کشمیری شیوی شخصیات
زمرہ:ہندو سنت
زمرہ:ہندو شعرا
زمرہ:چودہویں صدی کے ہندوستانی شعرا
زمرہ:چودہویں صدی کی بھارتی مصنفات
زمرہ:ہندو
زمرہ:بھارتی شخصیات
زمرہ:بھارتی خواتین
زمرہ:کشمیری برہمن
زمرہ:کشمیری ہندو
زمرہ:کشمیری پنڈت
زمرہ:ویکی ڈیٹا سے مختلف مختصر وضاحت
زمرہ:ترک دنیا